# Sovietska armáda

|  |
| --- |
| Sovietska armáda Советская армия *Sovetskaja armija* |
| Emblém Sovietskej armády
Emblém Sovietskej armády |
| Krajina |  Sovietsky zväz |
| Existencia | 1946 – 1991 |
| Vznik | 25. február 1946 |
| Zánik | 26. december 1991 |
| Typ | armáda |
| Funkcia | obrana územnej celistvosti ZSSR |
| Veľkosť | 3 668 075 aktívnych príslušníkov (1991) 4 129 506 záložníkov (1991) |
| Motto | *За нашу Советскую Родину!* (*Za našu sovietsku vlasť!*) |
| Velitelia | Georgij Žukov, Ivan Konev, Konstantin Rokossovskij, Ivan Bagramian |
| Podriadené jednotky | pozri organizačné rozdelenie |
| Nadradené jednotky |  Ozbrojené sily ZSSR |
| Účasť |
| Vojny | potlačenie protisovietskych nepokojov vo Východnom Nemecku potlačenie maďarského povstania čínsko-sovietske konflikty vpád vojsk Varšavskej zmluvy do Česko-Slovenska intervenciu v Afganistane |

**Sovietska armáda** (rus. Советская армия – *Sovetskaja armija*; skratka: rus. СА – *SA*) bol oficiálny názov armády Sovietskeho zväzu od februára 1946 do rozpadu ZSSR v decembri 1991. V rokoch 1918 až 1946 jej predchádzala Červená armáda. V roku 1991 slúžilo v radoch Sovietskej armády 3 668 075 aktívnych príslušníkov a 4 129 506 záložníkov. Po rozpade ZSSR prešli jednotlivé časti niekdajšej Sovietskej armády v bývalých sovietskych republikách postupne pod kontrolu novovzniknutých štátov.

## Organizačné rozdelenie

Sovietska armáda sa organizačne delila na:

* Pozemné vojsko
* Vzdušné sily
* Vojsko protivzdušnej obrany
* Raketové vojsko strategického určenia
* Vojsko civilnej obrany

## Dejiny

Po skončení druhej svetovej vojny v máji 1945 mala Červená armáda 110 pechotných divízií, 11 tankových a mechanizovaných zborov a 11 delostreleckých divízií, čo z nej robilo najväčšie ozbrojené sily vo svete. Táto armáda bola väčšia ako všetky americké ozbrojené zložky nasadené v Európe a Pacifiku dokopy. Počas studenej vojny odhadovali západné spravodajské služby silu Sovietskej armády na 2,8 až 5,3 milióna mužov. Početný stav armády v rôznych obdobiach kolísal. Napr. Chruščov pri znižovaní nákladov na konvenčnú armádu znížil početný stav Sovietskej armády z 5,3 milióna mužov na 3,6 milióna mužov. Sovietsky zväz od konca druhej svetovej vojny do roku 1967 vyžadoval trojročnú povinnú vojenskú službu. Následne v roku 1967 sa povinná vojenská služba v pozemnom vojsku skrátila na 2 roky.

Sovietska armáda sa po svojom vzniku v roku 1946 zúčastnila viacerých bojových operácií. Išlo predovšetkým o:

* potlačenie protisovietskych nepokojov vo Východnom Nemecku
* potlačenie maďarského povstania
* čínsko-sovietske konflikty
* vpád vojsk Varšavskej zmluvy do Česko-Slovenska
* intervenciu v Afganistane

## Výzbroj

Príslušník 2. tamanskej gardovej motostreleckej divízie 1. marca 1992 so zimným výstrojom, v tzv. afganke, si nasadzuje rukavice počas divízneho cvičenia blízko Moskvy
V roku 1990 mali pozemné zložky Sovietskej armády:

* 55 000 tankov, vrátane 4 000 T-80, 10 000 T-72, 9 700 T-64, 11 300 T-62, 19 000 T-54/55 a 1 000 PT-76.
* 70 000 obrnených vozidiel (BTR-80, BTR-70, BTR-60, BTR-D, BTR-50, BTR-152 a MT-LB).
* 24 000 bojových vozidiel pechoty (BMP-1, BMP-2, BMP-3, BMD-1, BMD-2 a BMD-3).
* 3 500 prieskumných vozidiel BRDM-2 a BRDM-1.
* 33 000 ťahaných delostreleckých zbraní (4 379 D-30, 1 175 M-46, 1 700 D-20, 598 2A65, 1 007 2A36, 857 D-1, 1 693 ML-20, 1 200 M-30, 478 B-4, D-74, D-48, D-44, T-12 a BS-3).
* 9 000 samohybných húfnic (2 751 2S1, 2 325 2S3, 507 2S5, 347 2S7, 430 2S4, 20 2S19, 108 SkH Dana, ASU-85 a 2S9)
* 8 000 raketových delostreleckých komplexov (BM-21, 818 BM-27, 123 BM-30, 18 BM-24, TOS-1, BM-25 a BM-14)
* Balistické taktické rakety SS-1 Scud, SS-21, SS-23 a FROG-7.
* 1 350 protilietadlových zariadení (SA-4, 850 SA-6, 950 SA-8, 430 SA-9, 300 SA-11, 70 SA-12, 860 SA-13, 20 SA-15, 130 SA-19, ZSU-23-4 a ZSU-57-2)
* 12 000 ťahaných protilietadlových diel (ZU-23-2, ZPU-1/2/4, S-60, 72-K, 61-K, 52-K a KS-19).
* 4 300 vrtuľníkov (1 420 Mi-24, 600 Mi-2, 1 620 Mi-8, 290 Mi-17, 450 Mi-6 a 50 Mi-26)

## Hodnostné označenie príslušníkov Sovietskej armády

Mužstvo
1. Vojak (po rusky: Pядовой воин)
2. Slobodník (po rusky:Ефрейтор – z nem. *Gefreiter*)

Poddôstojníci
1. Mladší seržant (po rusky:Младший сержант)
2. Seržant (po rusky:Сержант)
3. Starší seržant (po rusky:Старший сержант)
4. Staršina (po rusky:Старшина)

Práporčíci
1. Práporčík (po rusky:Прапорщик)
2. Starší práporčík (po rusky:Старший прапорщик)

Nižší dôstojníci
1. Mladší poručík (po rusky:Младший лейтенант)
2. Poručík (po rusky:Лейтенант)
3. Starší poručík (po rusky:Старший лейтенант)
4. Kapitán (po rusky:Капитан)

Vyšší dôstojníci
1. Major (po rusky:Майор)
2. Podplukovník (po rusky:Подполковник)
3. Plukovník (po rusky:Полковник)

Generáli
1. Generálmajor (po rusky:Генерал-майор)
2. Generálporučík (po rusky:Генерал-лейтенант)
3. Generálplukovník (po rusky:Генерал-полковник)
4. Armádny generál (po rusky:Генерал армии)

Maršali
1. Maršal druhu vojsk (napr. Maršal výsadkových vojsk) (po rusky: Маршал воздушно-десантных войск)
2. Hlavný maršal druhu vojsk (napr. Hlavný maršal tankových vojsk vojsk) (po rusky: Главный маршал танковых войск)
3. Maršal Sovietskeho zväzu (po rusky: Маршал Советского Союза)

## Referencie

## Iné projekty

Commons* Commons ponúka multimediálne súbory na tému **Sovietska armáda**